# Aikido

### Fra Wikipedia, den frie encyklopædi

Aikido
Kanji | 合気道
Hiragana | あいきどう
Hepburn | Aikidō
Kunrei-shiki | Aikidô

Aikido er en japansk kampkunst (budo), hvis navn kan oversættes til "den harmoniske krafts vej". Udviklet af Morihei Ueshiba også kaldet O´sensei (højtærede lærer), i en periode fra 1930'erne til hans død i 1969. Den tekniske indflydelse kommer i høj grad fra Daitō-ryū Aiki-jūjutsu (大東流合気柔術), en traditionel form for ju-jutsu; men også fra kenjutsu (剣術).

## [redigér] Ordet Aikido

Akido består af de tre tegn

- 合 - ai - passe, samle (ofte oversat med harmoni).
- 気 - ki - ånd, sind (ofte oversat med energi).
- 道 - do - vej, måde, lære.

Den bedste oversættelse er vejen til aiki, bortset fra at det ikke rigtig siger noget.

Aiki er ikke et ord der bliver brugt i Japan, men nærmest at betragte som et fagudtryk inden for kampsport. Det er svært at oversætte, dels fordi det bliver brugt på mange forskellige måder og dels fordi den personlige forståelse af det udvikler sig hele livet. Det indebærer at teknikken er fuldstændigt anpasset angrebet, at indtage en fordelagtig position, at bevare initiativet og at holde angriberen ude af balance. Subtile variationer i teknikken kan være med til at fratage modstanderen troen på at det kan betale sig at fortsætte angrebet, men det kræver års træning at udnytte det.

## [redigér] Aikido teknikker

Følgende teknikker trænes generelt uanset stilart, men der kan være stor variation i udførelsen af dem.

- Irimi-nage (入り身投げ)
- Kaiten-nage (回転投げ)
- Shihō-nage (四方投げ)
- Kote-gaeshi (小手返し)
- Ikkyō (一教)
- Nikyō (二教)
- Sankyō (三教)

### [redigér] Våben i aikido

De mest almindeligt brugte våben i forbindelse med aikidotræning er jo (杖, "stok"), bokken (木剣, "træsværd") og tanto (短刀, "kniv"). Ubevæbnet forsvar mod de nævnte våben kaldes oftest henholdsvis jo-tori (杖取り), tachi-tori (太刀取り) og tanto-tori (短刀取り).

Morihiro Saito skabte et våbensystem, ud fra den undervisning han modtog fra Morihei Ueshiba gennem mere end 20 år i Iwama. I den tradition kaldes våbentræning buki-waza (武器技), og indeles i aiki-jo (合気杖) og aiki-ken (合気剣). Der indgår solo kata med jo, og partner øvelser med bokken og jo.

Andre stilarter har udviklet deres egne våbensystemer, eller træner kata fra andre budostilarter.

## [redigér] Grupperinger

Der findes forskellige stilarter inden for aikido, og grupperinger omkring instruktører med en markant individuel stil.

- Aikikai (合気会) grundlagt af Morihei Ueshiba, Aikidos grundlægger. Under Aikikai er der flere sensei, der underviser i deres egen stil, og kan betragtes som en separat enhed.
  - Iwama Ryu (nu Takemusu) også grundlagt af Morihei Ueshiba, og overtaget af Morihiro Saito. Iwama er navnet på landsbyen hvor Morihei Ueshiba boede fra 1942.
- Yoshinkan grundlagt af Gozo Shioda.
- Yoseikan grundlagt af Minoru Mochizuki.
- Shodokan Aikido (Tomiki aikido) grundlagt af Kenji Tomiki.
- Ki Society grundlagt af Koichi Tohei.

### [redigér] Grupperinger i Danmark

#### [redigér] Aikikai

Størst er Dansk Aikido Forbund (DAF), der er tilknyttet Aikikai Hombu Dojo i Tokyo, Japan. Alle dan (sortbælte) gradueringer i Aikido foretages gennem Aikikai. DAF blev stiftet i efteråret 2005 i et samarbejde mellem de da 2 største grupper i Danmark, der trænede under henholdsvis Morihiro Saito og Shoji Nishio.

- Morihiro Saito - I midten af 1970'erne startede Københavns Aikido Klub under den Japanske aikikai-shihan Takeji Tomita der var bosat i Sverige. Stilen var Iwama Ryu aikido der blev varetaget af Saito. Saito videreførte stilen fra Iwama i uændret form, hvilket bl.a. betyder megen fokus på våbenbrug. I 1992 blev klubberne der havde trænet undet Tomita, knyttet direkte til Saito og de afholdt træningslejre med ham hvert andet år fra 1986 til 2002. Efter Saitos død i 2002 foretrækker klubberne betegnelsen Takemusu frem for Iwama Ryu.

- Shoji Nishio - Andre klubber havde i 1970'erne kontakt til en anden aikikai-shihan der også boede i Sverige, nemlig Toshikazu Ichimura, der officielt var cheftræner i Skandinavien. Nishio var første gang i Skandinavien i 1982, hvor Ichimura og Tomita i fællesskab arrangerede en træningslejr med ham i Stockholm. Derefter besluttede Ichimura, og efterhånden mange af hans klubber at træne Nishio's stil. Fra 1983 til 2001 var Nishio i Danmark hvert år. Der trænes Aikido Toho Iai sammen med aikido.

Enkelte klubber er repræsentanter for Aikikai uden at være organiseret under DAF. Som eksempel kan nævnes Reishin Dojo, hvor der trænes under en tredje mester:

- Reishin Kawai - I 2002 kom Victor Manuel Merea (4. dan) til Danmark, med en baggrund som uchi-deshi hos Reishin Kawai i Brasilien. Kawai, 8. dan, f. 1931, er en af de få nulevende shihan, som har trænet under Morihei Ueshiba, og han lægger i sin stil stor vægt på at forene kampeffektivitet med harmoni i bevægelserne og i udøvernes helbred. Kawai underviser i aikido sammen med shiatsu og akupunktur.

#### [redigér] Ki no Kenkyukai Association Internationale

Omkring 1987 startede Carsten Møller med Shin Shin Toitsu Aikido, og fik kontakt til Kenjiro Yoshigasaki, som dengang var cheftræner for Ki no Kenkyukai i Europa. Shin Shin Toitsu Aikido (心身統一合気道) betyder Aikido med krop og sind forenet, og stilen kaldes ofte uformelt for ki-aikido. I 2003 startede Yoshigasaki sit eget forbund, Ki no Kenkyukai Association Internationale og underviser nu i sin egen fortolkning af Shin Shin Toitsu Aikido. Klubberne i Danmark fulgte med over i Ki no Kenkyukai Association Internationale, og der afholdes jævnligt træningslejre i Danmark, med Yoshigasaki som underviser.

#### [redigér] Andre

Flere stilarter er repræsenteret i Danmark med en enkelt eller ganske få klubber.

## [redigér] Eksterne henvisninger

- Dansk Aikido Forbund

| Wikimedia Commons har medier relateret til: Aikido

Hentet fra "http://da.wikipedia.org../../../a/i/k/Aikido.html"

Kategorier: Aikido

##### Views

- Artikel
- Diskussion
- Nuværende version

##### Søg

##### Andre sprog

- العربية
- Български
- Català
- Česky
- Deutsch
- English
- Esperanto
- Español
- فارسی
- Suomi
- Français
- Galego
- עברית
- Hrvatski
- Magyar
- Interlingua
- Bahasa Indonesia
- Italiano
- 日本語
- ქართული
- Lietuvių
- Latviešu
- Македонски
- Монгол
- Bahasa Melayu
- Nederlands
- Norsk (bokmål)
- Polski
- Português
- Română
- Русский
- Slovenčina
- Slovenščina
- Српски / Srpski
- Svenska
- ไทย
- Türkçe
- Українська
- Tiếng Việt